CELEX: 32014R1102
Language: sk
Date: 2014-10-20 00:00:00
Title: Nariadenie Rady (EÚ) č. 1102/2014 z  20. októbra 2014 , ktorým sa mení nariadenie (EÚ) č. 204/2011 o reštriktívnych opatreniach s ohľadom na situáciu v Líbyi

21.10.2014   
            
            
               SK
            
            
               Úradný vestník Európskej únie
            
            
               L 301/1
            
         NARIADENIE RADY (EÚ) č. 1102/2014
   z 20. októbra 2014,
   ktorým sa mení nariadenie (EÚ) č. 204/2011 o reštriktívnych opatreniach s ohľadom na situáciu v Líbyi
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 215,
   so zreteľom na rozhodnutie Rady 2011/137/SZBP z 28. februára 2011 o reštriktívnych opatreniach s ohľadom na situáciu v Líbyi (1),
   so zreteľom na spoločný návrh vysokej predstaviteľky Únie pre zahraničné veci a bezpečnostnú politiku Európskej komisie,
   keďže:
   
               (1)
            
            
               Nariadením Rady (EÚ) č. 204/2011 (2) nadobúdajú účinnosť určité opatrenia stanovené v rozhodnutí 2011/137/SZBP.
            
         
               (2)
            
            
               Bezpečnostná rada Organizácie Spojených národov prijala 27. augusta 2014 rezolúciu („rezolúcia BR OSN“) 2174 (2014), ktorou sa predlžuje uplatňovanie opatrení zameraných na zákaz cestovania a zmrazenie aktív, ako sa uvádza v bode 22 rezolúcie BR OSN 1970 (2011) a bode 23 rezolúcie BR OSN 1973 (2011), a ktorou sa mení rozsah zbrojného embarga uvaleného podľa bodu 9 rezolúcie BR OSN 1970 (2011), bodu 13 rezolúcie BR OSN 2009 (2011) a bodov 9 a 10 rezolúcie BR OSN 2095 (2013).
            
         
               (3)
            
            
               Rada 20. októbra 2014 prijala rozhodnutie 2014/727/SZBP (3) v súlade s rezolúciou BR OSN 2174 (2014).
            
         
               (4)
            
            
               Niektoré z týchto zmien patria do rozsahu pôsobnosti zmluvy a na ich vykonanie je preto potrebný regulačný akt na úrovni Únie, najmä s cieľom zabezpečiť ich jednotné uplatňovanie vo všetkých členských štátoch.
            
         
               (5)
            
            
               Nariadenie (EÚ) č. 204/2011 by sa preto malo zodpovedajúcim spôsobom zmeniť,
            
         PRIJALA TOTO NARIADENIE:
   Článok 1
   Nariadenie (EÚ) č. 204/2011 sa týmto mení takto:
   
               1.
            
            
               V článku 3 ods. 2 sa písmeno c) nahrádza takto:
               
                           „c)
                        
                        
                           poskytovanie technickej pomoci, financovania alebo finančnej pomoci určených výhradne na účely pomoci vláde Líbye v oblasti bezpečnosti alebo odzbrojenia, ktoré vopred schválil sankčný výbor;“
                        
                     
         
               2.
            
            
               V článku 6 sa odsek 1 nahrádza takto:
               „1.   V prílohe II sú zahrnuté fyzické alebo právnické osoby, subjekty a orgány označené Bezpečnostnou radou Organizácie Spojených národov alebo sankčným výborom v súlade s bodom 22 rezolúcie BR OSN 1970 (2011), bodmi 19, 22 alebo 23 rezolúcie BR OSN 1973 (2011) alebo s bodom 4 rezolúcie BR OSN 2174 (2014).“
            
         Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Luxemburgu 20. októbra 2014
      
         
            Za Radu
         
         
            predseda
         
         C. ASHTON
      
   
   
      (1)  Ú. v. EÚ L 58, 3.3.2011, s. 53.
   
      (2)  Nariadenie Rady (EÚ) č. 204/2011 z 2. marca 2011 o reštriktívnych opatreniach s ohľadom na situáciu v Líbyi (Ú. v. EÚ L 58, 3.3.2011, s. 1).
   
      (3)  Rozhodnutie Rady 2014/727/SZBP z 20. októbra 2014, ktorým sa mení rozhodnutie 2011/137/SZBP o reštriktívnych opatreniach s ohľadom na situáciu v Líbyi (pozri stranu 30 tohto úradného vestníka).